  Туспуктэм: Руслан Нуриахметов Наталия Сильвестрова 0+ 1-тӥ инвожое Сюмси ёросысь Кильмезь черкогуртын йӧскалык лулчеберетъёсъя «Наций много, но мы едины!» усьтэм фестиваль ортчоз. Куноос ӟуч, удмурт, бигер, пор, немец калыкъёсын, соолэн сям-йылолъёсынызы но сиён-юонъёсынызы тодматскозы. Со сярысь Удмуртиысь йӧскалык политикая министерстволэн пресс-службаез ивортӥз. Фестивальын чеберлыко киужъёсын вузкарон-адӟытон, интерактивной площадкаос ужалозы. Элькунысь йӧскалык коллективъёслы ужрадэ пыриськыны ӵекто. Куриськонъёсты molodezhKILMEZ@yandex.ru электрон почтае 14-тӥ куартолэзёзь келяно. Фестиваль валтӥсь ужпумез – Россиысь калыкъёслэсь лулчеберет кылёссэс утён но азинтон, пуш туризмез азинтон. Ужрад егитъёслэн ӵектосъёссыя огъяросси вожвылъяськонын утэм грантэн радъяське. Пыр-почгес фестиваль но куронъёс сярысь чӧлсконпусъя тодыны луоз. Тегъёс: йӧскалыклулчеберет фестиваль Сюмси Удмуртия  